मुख्यमंत्री बने जब शिक्षकः | himsamachar.com
मुख्यमंत्री बने जब शिक्षकः
ओखरू में जनसभा को सम्बोधित करते हुए मुख्यमंत्री ने बच्चों से सामान्य ज्ञान के कई प्रश्न पूछे और इस बात पर प्रसन्नता व्यक्त की कि उनके द्वारा पूछे गए प्रश्नों के बच्चों ने सही उत्तर दिए हैं। उन्होंने बच्चों के राष्ट्रीय और अंतरराष्ट्रीय मामलों पर ज्ञान की भी सराहना की। वे छोटे बच्चों द्वारा दिए गए उत्तरों से प्रभावित होकर मुख्यमंत्री ने ओखरू स्कूल की जमा दो की छात्रा कुमारी नेहा को एक हजार रुपये प्रदान करने की भी घोषणा की।
जिला कांग्रेस समिति (ग्रामीण) के अध्यक्ष श्री केहर सिंह खाची, शिमला ग्रामीण विकास सभा के अध्यक्ष श्री रमेश पंत और शिमला ग्रामीण विकास सभा के संगठन सचिव तथा कोहबाग ग्राम पंचायत के उप प्रधान श्री हेम सिंह ठाकुर ने भी इस अवसर पर जनसभा को सम्बोधित किया। उन्होंने वर्तमान कांग्रेस सरकार के कार्यकाल के दौरान क्षेत्र में हुए विकास कार्यों बारे भी जानकरी दी और उसका श्रेय मुख्यमंत्री श्री वीरभद्र सिंह को दिया।
प्रधान ग्राम पंचायत हलोग (धामी) श्रीमती कला पंत और ग्राम पंचायत के अन्य पदाधिकारियों ने मुख्यमंत्री का स्वागत किया। उन्होंने मुख्यमंत्री को इस अवसर पर सम्मानित किया और क्षेत्र की विभिन्न मांगों से अवगत करवाया। उन्होंने मुख्यमंत्री का धामी में मिनि सचिवालय परिसर तथा हिमाचल प्रदेश लोक निर्माण विभाग की संयुक्त भवन परिसर का शिलान्यास करने के लिए आभार प्रकट किया।
प्रदेश कांग्रेस समिति के सचिव श्री संजय अवस्थी, अनुसूचित जाति एवं जनजाति विकास निगम के अध्यक्ष एवं पूर्व संसदीय सचिव श्री टेक चंद डोगरा, खंड कांग्रेस समिति शिमला ग्रामीण की अध्यक्षा श्रीमती निर्मला शर्मा, उपायुक्त श्री दिनेश मल्होत्रा, पुलिस अधीक्षक श्री डी.डब्ल्यू नेगी, लोक निर्माण विभाग के मुख्य अभियंता श्री एम.एस. ठाकुर, सिंचाई एवं जनस्वास्थ्य विभाग के मुख्य अभियंता श्री के.सी. धीमान, सिंचाई एवं जनस्वास्थ्य विभाग के अधीक्षण अभियंता श्री सुमन विक्रांत, शिक्षा विभाग के निदेशक, श्री शशी भूषण शेखरी तथा जिला के अन्य अधिकारी इस अवसर पर उपस्थित थे। -0-
संख्याः 894/2014-पब शिमला 31 अक्तूबर, 2014
Previous : श्रीमती अनिता टेगटा सेवानिवृत
Next : शिक्षा समृद्धि का द्वार: मुख्यमंत्री